ખરેખર, લીગની પાકિસ્તાનની માંગ બે રાષ્ટ્રના સિદ્ધાંત આધારિત હતી અને તેમાં મૂળ યોગદાન ભારતીય મુસ્લિમોનું ન હતું. તે નિ:શંકપણે હિન્દુ પ્રતિભાઓનો જ વિચાર હતો અને તેને સૌપ્રથમ મહાસભાના નેતા વિનાયક દામોદર સાવરકર દ્વારા 1923માં પ્રાયોજિત કરાયો હતો. લીગ અને મહાસભા બંનેએ બીજા વિશ્વયુદ્ધ દરમિયાન બ્રિટનને સહકાર આપ્યો હતો. બંગાળ જેવા પ્રાંતોમાં ગઠબંધન સરકાર રચવામાં પણ બંનેનો ફાળો હતો. વાસ્તવમાં, ભાજપને લીગ સામે એ રંજ હોઈ શકે કે લીગે તેમના ચિંતક ગુરુઓના વિચારને ચોરી લીધો અને મુસ્લિમો માટે એક સાર્વભૌમ રાજ્યને સુરક્ષિત કરવા સુધી તે લઈ ગયા. મહાસભાના સાચા વારસ તરીકે ભાજપ ભારતને હિન્દુ રાષ્ટ્રમાં પરિવર્તિત કરવા માટે સતત સંઘર્ષ કરતો આવ્યો છે.